Sep 10,2016
డెల్‌లో 3,000 ఉద్యోగాలకు ఎసరు!
                న్యూఢిల్లీ: 'ఎంకి పెండ్లి.. సుబ్బు సావుకొచ్చింది' అన్నట్లుగా ఉంది డెల్‌ సంస్థలోని ఉద్యోగుల పరిస్థితి. ప్రముఖ టెక్నాలజీ సంస్థ ఈఎంసీ2 కార్పొరేషన్‌ కొనుగోలుకు ముందకు వచ్చిన డెల్‌ సంస్థ ఆ వ్యయ భారాన్ని తగ్గించుకోవడంలో భాగంగా ఇప్పటికే సంస్థలో ఉన్న ఉద్యోగులపై వేటు వేయాలని యోచిస్తున్నట్లు సమాచారం. డెల్‌ టెక్నాలజీస్‌ సంస్థ నుంచి దాదాపు 2-3 వేల మంది ఉద్యోగులపై వేటు వేయాలనుందని తెలుస్తోంది. ఉద్యోగుల తొలగింపు జాబితాలో అమెరికా కేంద్రంగా పని చేస్తున్న వారే ఎక్కువగా ఉన్నారని సమాచారం. ఈఎంసీ కొనుగోలు లావాదేవీ సంపూర్ణంగా పూర్తైన అనంతరం మొదటి 18 నెలలు 1.7 బిలియన్‌ డాలర్ల మేర వ్యయాలను తగ్గించుకోవాలని డెల్‌ యోచిస్తోంది. ఈ కొత్త కంపెనీలో మొత్తం 140,000 ఉద్యోగులున్నారు.
మీ స్నేహితులకు రికమెండ్ చెయ్యండి